CELEX: 62013CN0588
Language: sk
Date: 2013-11-20 00:00:00
Title: Vec C-588/13 P: Odvolanie podané 20. novembra 2013 : Telefónica S.A. proti uzneseniu Všeobecného súdu (ôsma komora) z  9. septembra 2013 vo veci T-430/11, Telefónica/Komisia

25.1.2014   
            
            
               SK
            
            
               Úradný vestník Európskej únie
            
            
               C 24/10
            
         Odvolanie podané 20. novembra 2013: Telefónica S.A. proti uzneseniu Všeobecného súdu (ôsma komora) z 9. septembra 2013 vo veci T-430/11, Telefónica/Komisia
   (Vec C-588/13 P)
   2014/C 24/18
   Jazyk konania: španielčina
   
      Účastníci konania
   
   
      Odvolateľka: Telefónica S.A. (v zastúpení: J. Ruiz Calzado, M. Núñez Müller a J. Domínguez Pérez, advokáti)
   
      Ďalší účastník konania: Európska komisia
   
      Návrhy odvolateľky
   
   Odvolateľka navrhuje, aby Súdny dvor
   
               —
            
            
               zrušil napadnuté uznesenie,
            
         
               —
            
            
               konštatoval, že žaloba o neplatnosť podaná vo veci T-430/11 je prípustná a vrátil vec Všeobecnému súdu na rozhodnutie vo veci samej,
            
         
               —
            
            
               zaviazal Komisiu na náhradu všetkých trov konania vynaložených v rámci konaní o prípustnosti na oboch stupňoch.
            
         
      Odvolacie dôvody a hlavné tvrdenia
   
   
               1.
            
            
               Všeobecný súd sa pri výklade článku 263 štvrtého odseku in fine ZFEÚ dopustil nesprávneho právneho posúdenia tým, že potvrdil, že rozhodnutia v oblasti schém štátnej pomoci, akým je napadnuté rozhodnutie, vyžadujú prijatie vykonávacích opatrení v zmysle nového ustanovenia Zmluvy.
            
         
               2.
            
            
               Všeobecný súd pri výklade judikatúry týkajúcej sa pojmu „skutočný príjemca“ na účely preskúmania prípustnosti žalôb proti rozhodnutiam, ktorými sa schéma pomoci vyhlasuje za protiprávnu a nezlučiteľnú, porušil právo Únie. Konkrétne:
               
                           —
                        
                        
                           Všeobecný súd podal nesprávny výklad judikatúry týkajúcej sa pojmu „skutočný príjemca“ a pri jej uplatnení na operácie, ktoré žalobkyňa uskutočnila po 21. decembri 2007, skreslil skutkové okolnosti,
                        
                     
                           —
                        
                        
                           Všeobecný súd sa takisto dopustil nesprávneho právneho posúdenia, keď v súvislosti s operáciami uskutočnenými pred 21. decembrom 2007 podal výklad judikatúrou zavedeného pojmu „skutočný príjemca“.
                        
                     
         
               3.
            
            
               Všeobecný súd sa dopustil nesprávneho právneho posúdenia tým, že prijal rozhodnutie, ktoré je v rozpore s právom na účinnú súdnu ochranu. Napadnuté uznesenia vychádza z čisto teoretického chápania tohto práva, ktoré odvolateľke bráni v možnosti riadne a bez toho, aby musela porušiť právo, spochybniť napadnuté rozhodnutie v konaní o návrhu na začatie prejudiciálneho konania.